
  На основу члана 119. став 1. тачка 1. Закона о основама система образовања и васпитања ( '' Службени гласник РС'' број 88/2017, 10/19, 20/06 и 129/21), и Статута ОШ ''Вук Караџић'' у Смедеревској Паланци, Школски одбор на седници одржаној дана   07.06.2023.  године, једногласно је донео следећи

ПРАВИЛНИК О ПОХВАЉИВЊУ И НАГРАЂИВАЊУ УЧЕНИКА
У ОШ '' ВУК КАРАЏИЋ'' У СМЕДРЕВСКОЈ ПАЛАНЦИ

Члан 1
Правилником о похваљивању и награђивању ОШ  ''Вук Караџић'' у Смедеревској Паланци прописују се врсте похвала и награда које могу добити ученици, као и услови њиховог додељивања
Члан 2.
Ученик који се истиче у учењу и владању похваљује се или награђује.
Члан 3.
У току школовања ученик може да  добије:
1) диплому или награду за изузетан општи успех, 
2) диплому за изузетан успех из појединих појединачног обавезног предмета и изборног програма. 
Ученику се диплома или награда из става 1. овог члана додељује у складу са актом министра о врсти диплома, односно награда, и ближим условима за њихово додељивање. 
Списак добитника диплома и награда објављује се на огласној табли Школе и на школској интернет страни и на њима остаје најмање 10 дана.
Члан 4.
Похвале могу бити усмене и писмене.
Усмену похвалу ученик добија на крају првог и/или трећег тромесечја за постигнуте резултате у учењу и владању у току тромесечја. 
Текст похвале одељењски старешина саопштава пред одељењем и на родитељском састанку.
Писмену похвалу ученик добија:
1) за постигнут одличан општи успех на крају првог полугодишта;
2) за освојено једно од три прва места на школском такмичењу из наставног предмета.
Списак писмено похваљених ученика објављује се на огласној табли Школе и на школској интернет страни и на њима остаје најмање 10 дана.  	
Похвалу не може добити ученик који нема примерно владање.
Члан 5.
Ученик може добити следеће награде:
1) књигу за  завршен први разред (добијају сви ученици првог разреда);
2) књигу на крају наставне године за постигнут одличан општи успех (за ученике од II до VIII разреда;
3) књигу за освојено једно од прва три места на такмичењу  вишег ранга од школског такмичења из наставног  предмета.
Ученик који освоји једно од три прва места на такмичењу вишег ранга од школског такмичења из наставног предмета, поред награђивања књигом може бити награђен и:
1) бесплатним уџбеницима,
2) бесплатном екскурзијом, летовањем,  зимовањем и слично,
3) другим примереним поклоном.
Награда из претходног става додељује се у складу са могућностима Школе, а на основу одлуке Наставничког већа. 
Списак награђених ученика објављује се на огласној табли Школе и на школској интернет страни и на њој остаје најмање 10 дана.
Награду не може добити ученик који нема примерно владање.
Члан 6.
Усмену похвалу ученику додељује одељењски старешина, по сопственој иницијативи или на образложени усмени предлог предметног наставника.
Писмену похвалу ученику додељује одељењско веће, на образложени усмени предлог одељењског старешине или предметног наставника.
Награде ученицима додељује Наставничко веће, на образложени писмени предлог одељењског старешине, Одељењског већа или предметног наставника.
Члан 7.
У Школи се на крају сваке наставне године додељује посебна похвала „Ученик генерације“, као и похвала ''спортиста генерације'' и ''спортисткиња генерације''.
Похвале се додељује ученику завршног разреда који се у својој генерацији највише истакао у учењу и  владању и спорту.  
Члан 8.
Похвала „Ученик генерације“ додељује се ученику добитнику Дипломе „Вук Караџић“ с највише бодова у односу на остале добитнике те дипломе, додељених према критеријумима утврђеним овим правилником.
Диплома ''Вук Караџић'' добија се у складу са условима из Правилника о дипломама за изузетан успех у основном образовању и васпитању.
У складу са наведенм Правилником ученик мора да добије најмање једну диплому Доситеј Обрадовић.
Члан 9.
Примерно владање кандидат за доделу похвале „Ученик генерације“ мора имати и после закључивања оцене из владања, најмање до доношења одлуке о додели те похвале.
Члан 10.
Кандидату за ученика генерације припадају бодови по основу успеха на такмичењима из наставних предмета у организацији Министарства или признатих од стране Министарства.
 
1. За успех на општинском такмичењу ученику припада:
- за освојено прво место – 5 бодова;
- за освојено друго место – 4 бода;
- за освојено треће место – 3 бода.
2. За успех на окружном такмичењу ученику припада:
- за освојено прво место – 10 бодова;
- за освојено друго место – 8 бодова;
- за освојено треће место – 6 бодова.

3. За успех на републичком такмичењу ученику припада:
- за освојено прво место – 20 бодова;
- за освојено друго место – 18 бодова;
- за освојено треће место – 15 бодова.
4. За успех на такмичењу вишег ранга ученику припада:
- за освојено прво место – 40 бодова;
- за освојено друго место –30 бодова;
- за освојено треће место – 25 бодова.
Члан 11.
Одредбе претходног члана сходно се примењују и на ученике који су постигли успех на такмичењима, првенствима, изложбама, смотрама и сличним манифестацијама у области физичког васпитања, рецитаторства, позоришне и филмске уметности, ликовне културе, музичке културе и техничког и информатичког образовања.
Члан 12
За похвалу спортист и спортисткиња генерације, примењује се следећа бодовна листа:
	МЕСТО
	ОПШТИНСКО
ТАКМИЧЕЊЕ
	ОКРУЖНО ТАКМИЧЕЊЕ
	МЕЂУОКРУЖНО
ТАКМИЧЕЊЕ
	РЕПУБЛИЧКО
ТАКМИЧЕЊЕ
	МЕЂУНАРОДНО
ТАКМИЧЕЊЕ

	1
	15 бодова
	20 бодова
	25 бодова
	30 бодова
	50 бодова

	2
	10 бодова
	15 бодова
	20 бодова
	25 бодова
	45 бодова

	3
	5 бодова
	10 бодова
	15 бодова
	20 бодова
	30 бодова

	4 до 10
	3 бодова
	4 бодова
	6 бодова
	18 бодова
	30 бодова


· Такмичења у организацији других инстситуција, као што су КРОС РТС, Бициклијада и слично- бодују се са 3 бода за прво место, 2 бода за друго место, 1 бод за треће место и 0,5 бодова за 4 -10 места
· Бодују се и појединачна и екипна такмичења, а бодују се такође и посебне дипломе из физичког васпитања на крају првог и другог циклуса основног образовања, које додељују учитељи и предметни наставници- по 1 бод за сваку посебну диплому
Члан 13.
У случају да је резултат ученика постигнут у пару или тимским  радом, односно екипно, ученицима који су учествовали у постизању резултата признаје се  1/2  од бодова утврђених у  члану 10 овог Правилника.
Члан 14.
Предлог за избор ученика генерације утврђује одељењски старешина ученика или надлежно одељењско веће најкасније на седници на којој се утврђују успех и владање ученика на крају наставне године.
Предлог се подноси у писаном облику и треба да буде образложен, уз навођење података о успеху и владању ученика.
Члан 15.
Предлог се подноси директору, одмах после седнице одељењског већа на којој су утврђени успех и владање ученика на крају наставне године.
По истицању рока за достављање иницијативе директор именује трочлану комисију (у даљем тексту овог поглавља: Комисија), у чијем саставу су, поред њега, и два наставника (један из старијих, а други из млађих разреда), као и стручни сарадник.
Задатак Комисије је да провери податке о успеху и владању ученика, да на основу тако проверених података сваком кандидату утврди бодове по основу успеха на такмичењима и да на основу тако утврђених бодова сачини ранг листу и кандидата с највишим бројем бодова предложи Наставничком већу за доделу похвале „Ученик генерације“.
У случају да највећи број бодова имају два или више ученика, Комисија ће Наставничком већу предложити да се похвала „Ученик генерације“ додели свим таквим ученицима. 
У састав Комисије не може ући наставник који предаје или је предавао неком од предложених кандидата, нити наставник код којег постоје разлози који доводе у сумњу његову непристрасност приликом бодовања.
Члан 16.
Наставничко веће доноси одлуку о додели похвале „Ученик генерације“, као и о награди за изабраног ученика.
Наставничко веће одлуку доноси већином гласова од укупног броја чланова и та одлука је коначна.
Члан 17.
Ученик генерације награђује се књигом.
Ученик генерације, поред награде у облику књиге, може добити и награду у облику бесплатне екскурзије, летовања,  зимовања или у облику другог примереног поклона, у складу са могућностима Школе.
Одлука о додели похвале „Ученик генерације“ објављује се на огласној табли Школе и на школској интернет страни, заједно с фотографијом ученика генерације и подацима о његовом животу и раду. Одлука остаје на огласној табли и на интернет страни најмање 10 дана.
Члан 18
Правила која важе избор и награђивање ученика генерације, сходно се примењују и на спортисту и спортисткињу генерације.


                                              Председник  Школског одбора
                                                        ________________________________
                                                             

· Правилник је заведен под деловодним бројем 389 од 07.06.2023.                 године
· Објављен је на огласној табли Школе дана 07.06.2023.  године
· Ступио на снагу дана  16.06.2023.    године

                                                    Секретар  школе
                                                  __________________
                                                 ( Весна  Лах )


   
  


